CELEX: C2006/154/23
Language: el
Date: 2006-07-01 00:00:00
Title: Υπόθεση C-190/06: Αίτηση για την έκδοση προδικαστικής αποφάσεως, την οποία υπέβαλε το Cour d'appel de Bruxelles (Γερμανία) στις  21 Απριλίού 2006  — Belgacom Mobile SA κατά Institut Belge des services postaux et des télécommunications

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/10
            
         Αίτηση για την έκδοση προδικαστικής αποφάσεως, την οποία υπέβαλε το Cour d'appel de Bruxelles (Γερμανία) στις 21 Απριλίού 2006 — Belgacom Mobile SA κατά Institut Belge des services postaux et des télécommunications
   (Υπόθεση C-190/06)
   (2006/C 154/23)
   Γλώσσα διαδικασίας: η γαλλική
   Αιτούν δικαστήριο
   Cour d'appel de Bruxelles (Βέλγιο).
   Διάδικοι στην υπόθεση της κύριας δίκης
   
      Προσφεύγουσα: Belgacom Mobile SA.
   
      Καθού: Institut Belge des services postaux et des télécommunications.
   Προδικαστικά ερωτήματα
   
               1)
            
            
               Περιλαμβάνεται στα ατομικά δικαιώματα χρήσεως των ραδιοσυχνοτήτων, για τα οποία γίνεται λόγος στο άρθρο 5, παράγραφος 1, της οδηγίας 2002/20/ΕΚ (οδηγία για την αδειοδότηση) (1), το αποκλειστικό δικαίωμα χρήσεως συσκευών όπως οι συσκευές GSM ή η χορήγηση άδειας για τη χρήση τους;
            
         
               2)
            
            
               Πρέπει το άρθρο 7, παράγραφος 3, της οδηγίας 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με τον ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών (2), να ερμηνευθεί κατά την έννοια ότι απαγορεύει εθνική διάταξη δυνάμει της οποίας η χρήση καρτών SIM σε GSM Gateways προϋποθέτει προηγούμενη άδεια της επιχειρήσεως που εκμεταλλεύεται το οικείο δίκτυο κινητής τηλεφωνίας;
            
         
               3)
            
            
               Περιλαμβάνεται στην κατά την οδηγία 2002/19/ΕΚ (οδηγία για την πρόσβαση) (3) έννοια της προσβάσεως η διάθεση κάρτας SIM σε επιχείρηση που χρησιμοποιεί την εν λόγω κάρτα SIM σε συσκευές GSM Gateway, για την παροχή υπηρεσιών, σε τρίτους, κατά τρόπο που να αποφεύγεται η χρήση των σημείων διασυνδέσεως;
            
         
               4)
            
            
               Είναι συμβατό:
               
                           —
                        
                        
                           με την οδηγία 2002/20/ΕΚ (οδηγία για την αδειοδότηση), οποία θεσπίζει σύστημα γενικής άδειας για όλα τα δίκτυα και υπηρεσίες ηλεκτρονικών επικοινωνιών,
                        
                     
                           —
                        
                        
                           με το άρθρο 8, παράγραφος 1, εδάφιο 2, της οδηγίας 2002/21/CE (οδηγία πλαίσιο) (4), το οποίο ορίζει ότι τα κράτη μέλη εξασφαλίζουν ότι οι εθνικές κανονιστικές αρχές λαμβάνουν ιδιαίτερα υπόψη το επιθυμητό της τεχνολογικής ουδετερότητας των κανονιστικών ρυθμίσεων,
                        
                     
                           —
                        
                        
                           με τους κανόνες του ανταγωνισμού, στους οποίους αναφέρεται η έβδομη αιτιολογική σκέψη της οδηγίας 2002/19/ΕΚ (οδηγία για την πρόσβαση), υπό την έννοια ότι έχει ως συνέπεια οι όροι και οι προϋποθέσεις της προσβάσεως κατά την έννοια του άρθρου 2, στοιχείο α', της οδηγίας 2002/19/ΕΚ (οδηγία για την πρόσβαση) να συνδέονται με τις δραστηριότητες του μέρους που επιθυμεί την πρόσβαση και, ειδικότερα, με το ύψος της επένδυσής του σε υποδομή δικτύου,
                        
                     ένα εθνικό, νομοθετικό ή κανονιστικό, μέτρο δυνάμει του οποίου απαιτείται προηγούμενη άδεια της επιχειρήσεως που εκμεταλλεύεται δημόσιο δίκτυο κινητής τηλεφωνίας και η οποία διαθέτει σε άλλη επιχείρηση μία ή περισσότερες κάρτες SIM, με τις οποίες ο χρήστης της κάρτας SIM έχει πρόσβαση σε παρεχόμενες από την πρώτη επιχείρηση υπηρεσίες ηλεκτρονικών επικοινωνιών, όταν οι κάρτες SIM χρησιμοποιούνται σε συσκευές οι οποίες παρέχουν τεχνικά τη δυνατότητα προσβάσεως στις υπηρεσίες της επιχειρήσεως εκμεταλλεύσεως του δικτύου, χωρίς να χρησιμοποιούνται τα σημεία διασυνδέσεως και χωρίς να απαιτείται η εκ μέρους της επιχειρήσεως αυτής παροχή άλλων πόρων ή/και υπηρεσιών;
            
         
               5)
            
            
               Πρέπει, σε περίπτωση που κριθεί ότι η χρήση GSM Gateway για την εμπορική παροχή υπηρεσιών ηλεκτρονικών επικοινωνιών προϋποθέτει συμφωνία της οικείας επιχειρήσεως κινητής τηλεφωνίας, να δοθεί στα άρθρα 3 και 4 της οδηγίας 97/33/ΕΚ και το άρθρο 4 της οδηγίας 2002/19/ΕΚ (οδηγία για την πρόσβαση) η ερμηνεία ότι η συγκεκριμένη χρήση πρέπει να αποτελεί αντικείμενο συμβάσεως μεταξύ των οικείων μερών, όσον αφορά τους τεχνικούς και εμπορικούς όρους;
            
         
               6)
            
            
               Πρέπει η υποχρέωση κοστοστρεφούς καθορισμού των τιμών, την οποία υπέχουν από το άρθρο 7 της οδηγίας 97/33/ΕΚ (5) και από το άρθρο 13, παράγραφος 1, της οδηγίας 2002/19/ΕΚ (οδηγία για την πρόσβαση) οι οργανισμοί που, σύμφωνα με την κοινοποίηση, κατέχουν σημαντική ισχύ στην αγορά, να ερμηνευθεί κατά την έννοια ότι δεν απαγορεύεται επιχείρηση κινητής τηλεφωνίας που υπόκειται στην υποχρέωση αυτή να καθορίζει τις τιμές κατά τρόπον ώστε να καλύπτει το κόστος των επενδύσεών της όσον αφορά τα σημεία διασυνδέσεως, επειδή τα σημεία αυτά δημιουργήθηκαν με κριτήριο τον συνολικό όγκο κλήσεων «off net», περιλαμβανομένων των κλήσεων που έχουν εκτραπεί μέσω GSM Gateway;
            
         
               7)
            
            
               Πρέπει στο άρθρο 10, παράγραφος 6, της οδηγίας 2002/20/ΕΚ (οδηγία για την αδειοδότηση) και στο άρθρο 7, παράγραφος 6, της οδηγίας 2002/21/ΕΚ (οδηγία πλαίσιο) να δοθεί η ερμηνεία ότι τα κράτη μέλη έχουν την ευχέρεια να ορίζουν ότι τα επείγοντα προσωρινά μέτρα που λαμβάνει η εθνική ρυθμιστική μπορούν να ισχύουν για χρονικό διάστημα μέχρι δύο μήνες;
            
         
      (1)  Οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) (ΕΕ L 108, σ. 21).
   
      (2)  Οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών (ΕΕ L 91, σ. 10).
   
      (3)  Οδηγία 2002/19/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (οδηγία για την πρόσβαση) (ΕΕ L 108, σ. 7).
   
      (4)  Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (ΕΕ L 108, σ. 33).
   
      (5)  Οδηγία 97/33/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 1997 για τη διασύνδεση στο χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ΟΝΡ) (L 199, σ. 32).